Congresul PNL s-a încheiat ieri cu alegerea ca președinte a lui Ludovic Orban (linc), care a primit 3518 voturi comparativ cu numai 952 voturi primite de contracandidatul Cristian Bușoi.

Fratele noului președinte al PNL este Leonard Orban, consilier prezidențial pentru „afaceri europene” (linc). Apreciez că prin noul său conducător, PNL va deveni și mai apropiat de președintele Klaus Iohanis.

În 2006 Ludovic Orban a declarat la Realitatea TV că tatăl său a fost ofițer de securitate. Hotnews (linc) informa pe acest subiect:

Orban a recunoscut că tatăl său a fost angajat al Securității avînd gradul de căpitan în rezervă, dar spune că a încheiat orice colaborare cu Securitatea înainte de a se naște el.

La sfîrșitul lunii mai (deci cînd nu se știa cine va fi președintele PNL) am pus pe grupul facebook PNL o trimitere la articolul care arăta că tatăl lui Orban a fost ofițer de securitate. Ca urmare am fost exclus din acel grup facebook.

Pe saitul CNSAS (linc) găsesc un ofițer de securitate Imre (Emeric) Orban, născut în 3 octombrie 1920 la Odorheiul Secuiesc și răposat în 2005 la Brașov, care a lucrat la Securitate între 1948 și 1956 și a fost trecut în rezervă cu gradul de căpitan.

Ludovic Orban e născut în 1963 la Brașov.